সিলেট কৃষি বিশ্ববিদ্যালয়
সিলেট কৃষি বিশ্ববিদ্যালয় (সংক্ষিপ্তরূপঃ সিকৃবি) সিলেট শহরের টিলাগড়ে অবস্থিত বাংলাদেশের একটি সরকারি বিশ্ববিদ্যালয়। এটি ২০০৬ সালে সিলেটে প্রতিষ্ঠিত হয়। যা পূর্বে সিলেট সরকারি ভেটেরনারি কলেজ নামে পরিচিত ছিল।
বাংলাদেশের উত্তর-পূর্ব কোণে অবস্থিত পূণ্যভূমি হাওর, সমতল ভূমি ও টিলাবেষ্টিত দু'টি পাতা একটি কুড়ির সিলেট বিভাগে কৃষি শিক্ষা প্রসারের জন্য ০২ নভেম্বর, ২০০৬ সালে বিলুপ্ত সিলেট সরকারি ভেটেরনারি কলেজকে একটি অনুষদে রূপান্তর করে প্রতিষ্ঠিত হয় সিলেট কৃষি বিশ্ববিদ্যালয়। শুরুতে তিনটি অনুষদ নিয়ে যাত্রা শুরু করলেও পর্যায়ক্রমে পাল্লা দিয়ে ছয়টি অনুষদ চালু হয়। এসকল অনুষদের মাধ্যমে কৃষি বিজ্ঞানের বিভিন্ন ক্ষেত্রে অগ্রসরমান বিশ্বের সাথে সঙ্গতি রক্ষা ও সমতা অর্জন এবং জাতীয় পর্যায়ে উচ্চতর শিক্ষা ও গবেষণার সুযোগ সৃষ্টি, আধুনিক জ্ঞানচর্চা ও কৃষি বিজ্ঞানের সাথে সম্পর্কযুক্ত আনুষঙ্গিক অন্যান্য বিষয়ে শিক্ষা দান, গবেষণা কার্য পরিচালনা করা হয়।
সিলেট বিভাগীয় শহর থেকে প্রায় ০৭ কিমি উত্তর-পূর্বে পাহাড় বেষ্টিত ৫০ একর এলাকা নিয়ে গড়ে উঠেছে এই বিশ্ববিদ্যালয়ের মূল ক্যাম্পাস। এখানে বিশ্ববিদ্যালয়ের অনুষদীয় ভবন, প্রশাসনিক ভবন ও আবাসিক ভবন ছাড়াও নির্মানাধীন রয়েছে আরও উন্নয়ন প্রকল্প। তামাবিল বাইপাস রাস্তার উত্তর পাশে বিকেএসপি, সিলেট এর পূর্ব পাশে ১২.২৯ একর ভূমি নিয়ে বিশ্ববিদ্যালয়ের দ্বিতীয় ক্যাম্পাস ও গবেষণা মাঠ গড়ে তোলা হয়েছে।
এই কৃষি বিশ্ববিদ্যালয়ে রয়েছে ৬ টি অনুষদ, ৪৭ টি বিভাগ, মাঠগবেষণা কেন্দ্রসহ উন্নত ল্যাবরেটরি। এছাড়া রয়েছে একটি ভেটেরনারি টিচিং হাসপাতাল।ভেটেরিনারি এন্ড এনিমেল সায়েন্স অনুষদ চৌদ্দটি বিভাগ নিয়ে গঠিত। সেগুলো হল -কৃষি অনুষদ এগারোটি বিভাগ নিয়ে গঠিত। সেগুলো হল -
মাৎস্যবিজ্ঞান অনুষদ ছয়টি বিভাগ নিয়ে গঠিত। সেগুলো হল -কৃষি অর্থনীতি ও ব্যবসায় শিক্ষা অনুষদ পাঁচটি বিভাগ নিয়ে গঠিত। সেগুলো হল -
কৃষি প্রকৌশল ও কারিগরি অনুষদ পাঁচটি বিভাগ নিয়ে গঠিত। সেগুলো হল -বায়োটেকনোলজি এন্ড জেনেটিক ইঞ্জিনিয়ারিং অনুষদ ছয়টি বিভাগ নিয়ে গঠিত। সেগুলো হল -সাবেক সিলেট সরকারি ভেটেরনারি কলেজ গ্রন্থাগারটি বিশ্ববিদ্যালয়ের গ্রন্থাগার রূপে প্রতিষ্ঠা লাভ করেছে। বিশ্ববিদ্যালয়ের নতুন গ্রন্থাগার ভবনের কাজ প্রায় শেষ পর্যায়ে রয়েছে যা অল্প কিছুদিনের মধ্যেই উদ্বোধনের মাধ্যমে আধুনিক গ্রন্থাগার হিসেবে ব্যবহার শুরু হবে।
ভাষা শহীদ ও স্বাধীনতার বীর শহীদদের প্রতি শ্রদ্ধার নিদর্শন স্বরুপ এই বিশ্ববিদ্যালয় ক্যাম্পাসে নির্মাণ করা হয়েছে দৃষ্টিনন্দন কেন্দ্রীয় শহীদ মিনার। এই শহীদ মিনারটি বাংলাদেশের সবচেয়ে দৃষ্টিনন্দন শহীদ মিনারের মধ্যে একটি।
সূত্র:সরকার
বর্তমানে আরও একটি হল নির্মানাধিণ রয়েছে।বিশ্ববিদ্যালয়ে রয়েছে নবঘোষিত একটি শিক্ষক ছাত্র কেন্দ্র (টিএসসি) ভবন। এতে রয়েছে শিক্ষক ছাত্রদের জন্য একটি ক্যাফেটেরিয়া এবং ডিজিটাল ব্যাংকিং সুবিধাসহ একটি ব্যাংক।
এই বিশ্ববিদ্যালয়ে রয়েছে একটি প্রশাসনিক ভবন, তিনটি অনুষদীয় ভবন এবং আরও দুটি অনুষদ ভবন ও একটি অনুষদের ভবন নির্মাণাধীন, চারটি ছাত্র হল, দুটি ছাত্রী হল, শিক্ষক ছাত্রকেন্দ্র (টিএসসি), একটি ব্যাংক, টিচার্স ক্লাব, চারটি কর্মচারী ভবন, তিনটি আবাসিক শিক্ষক ভবন, দুটি কর্মকর্তা ডরমিটরি, একটি অডিটরিয়াম, পরিবহণ ব্যাবস্থার জন্য দুটি বাসস্ট্যান্ড। 
বিশ্ববিদ্যালয়ে বর্তমানে সক্রিয় রাজনৈতিক সংগঠন হিসেবে রয়েছে বাংলাদেশ ছাত্রলীগ,বাংলাদেশ ইসলামী ছাত্রশিবির সহ কিছু ডান ও বাম ছাত্র সংগঠন। এছাড়া বিশ্ববিদ্যালয়ের নিজস্ব সাংস্কৃতিক সংগঠন হিসেবে রয়েছে বিনোদন সংঘ। এছাড়াও সিলেট কৃষি বিশ্ববিদ্যালয় সাংবাদিক সমিতি (সিকৃবিসাস),লুব্ধক(থিয়েটার), প্রাধিকার, কৃষ্ণচুড়া সাংস্কৃতিক সংঘ, বাঁধন, পাঠশালা একুশ,সিলেট এগ্রিকালচারাল ইউনিভার্সিটি ডিবেটিং সোসাইটি (SAUDS), সিলেট কৃষি বিশ্ববিদ্যালয় চলচ্চিত্র সংসদ (SAUFS), সিলেট এগ্রিকালচারাল ইউনিভার্সিটি ফটোগ্রাফিক সোসাইটি (SAUPS), দ্য লাইটহাওস, বিবেকানন্দ শিক্ষা সংস্কৃতি পরিষদ, বন্ধুসভা, শুভসংঘ সহ আরও সামাজিক সাংস্কৃতিক সংগঠন এই ক্যাম্পাসে তাদের কার্যক্রম পরিচালনা করছেন।